Lonzo Nzekwe

Lonzo Nzekwe ni mtayarishaji wa filamu za asili kutoka Nigeria na Kanada anayeishi Toronto, Canada. Anatengeneza maudhui ya filamu za Kinigeria zenye muktadha wa kimataifa,ikiwemo Anchor Baby, filamu yake ya kwanza iliyotoka mwaka 2010 ambayo ilionyeshwa kwa mara ya kwanza kwenye Tamasha la Kimataifa la Filamu la Harlem mwaka 2010 na kushinda tuzo ya Filamu Bora. Anchor Baby ilitolewa rasmi kwenye Netflix tarehe 20 Mei 2020. Filamu yake ya pili, Meet The Parents, ilishinda tuzo ya “Filamu Fupi Bora” katika Tuzo za Africa Movies Academy Awards (AMAA) mwaka 2016.

Nzekwe ni mtayarishaji wa filamu aliyejifunza mwenyewe, na huandika, kuelekeza (kuongoza) na kuzalisha miradi yake mingi ya filamu. Alishirikiana kuanzisha mtandao wa kwanza wa televisheni wa Canada unaomilikiwa na watu weusi unaorusha matangazo saa 24 kwa siku, FEVA TV, na aliwahi kuhudumu kama Afisa Mtendaji Mkuu (CEO) wa kampuni hiyo kuanzia mwaka 2013 hadi 2015. Pia anahusika kikamilifu katika uundaji na usambazaji wa maudhui kupitia kampuni yake ya uzalishaji  wa filamu, Ironflix.

Filamu yake ya pili ya urefu kamili, Orah, ilianza kutengenezwa mwaka 2022, na ilichaguliwa kuonyeshwa kwa wanunuzi wa filamu na wadau wakubwa wa tasnia katika Tamasha la Kimataifa la Filamu la Toronto (TIFF) mwaka 2023 kupitia programu ya Industry Selects. Filamu hiyo itakuwa na onyesho lake rasmi la kwanza kwa umma katika Tamasha la Kimataifa la Filamu la Cinéfest Sudbury mwaka 2023.

 Maisha ya awali na elimu 
Nzekwe aliondoka Nigeria mwaka 1997, na kwa sasa anaishi Ontario, Canada.

 Marejeo 

Jamii:Watayarishaji filamu nchi kwa nchi
Jamii:Watu walio hai
Jamii:Waigizaji Filamu